CELEX: 32011R0555
Language: lt
Date: 2011-06-06 00:00:00
Title: 2011 m. birželio 6 d. Tarybos reglamentas (ES) Nr. 555/2011, kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

9.6.2011   
            
            
               LT
            
            
               Europos Sąjungos oficialusis leidinys
            
            
               L 150/3
            
         TARYBOS REGLAMENTAS (ES) Nr. 555/2011
   2011 m. birželio 6 d.
   kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 31 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2009 m. kovo 5 d. Tarybos reglamentu (EB) Nr. 179/2009, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (1), dvejų metų laikotarpiui visiškai sustabdytas autonominių Bendrojo muitų tarifo muitų taikymas tam tikriems nespalvoto vaizdo arba kito vienspalvio vaizdo monitoriams ir tam tikriems spalvoto vaizdo monitoriams, kurie pagaminti naudojant skystųjų kristalų vaizduoklių technologiją ir kurių Kombinuotosios nomenklatūros (toliau – KN) kodai yra 8528 59 10 ir 8528 59 90.
            
         
               (2)
            
            
               Dėl ekonominių ir su pramonės politika susijusių priežasčių Sąjungai būtų naudinga pratęsti Reglamentu (EB) Nr. 179/2009 nustatytą autonominį muito taikymo sustabdymą šešių mėnesių laikotarpiui nuo 2011 m. sausio 1 d.
            
         
               (3)
            
            
               Pakeitus KN 8528 poziciją, minėti monitoriai šiuo metu priskiriami KN kodams 8528 59 10 ir 8528 59 40. Todėl šiuo reglamentu nustatytas muitų tarifo taikymo sustabdymas turėtų būti siejamas su šiais KN kodais.
            
         
               (4)
            
            
               Todėl Tarybos reglamentas (EEB) Nr. 2658/87 (2) turėtų būti atitinkamai iš dalies pakeistas.
            
         
               (5)
            
            
               Šiuo reglamentu nustatytas sustabdymas yra Reglamentu (EB) Nr. 179/2009, kuris nustojo galioti 2010 m. gruodžio 31 d., nustatyto sustabdymo pratęsimas. Kadangi Sąjungai nenaudinga, kad nebebūtų taikomas monitorių, kuriems taikomas sustabdymas, tarifų režimas, šis reglamentas turėtų būti taikomas nuo 2011 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedo antros dalies XVI skyriaus 85 skirsnis iš dalies keičiamas taip:
   
               1)
            
            
               KN kodui 8528 59 10 skirtos 3 skilties tekstas pakeičiamas taip:
               „14 (3)
               
            
         
               2)
            
            
               KN kodui 8528 59 40 skirtos 3 skilties tekstas pakeičiamas taip:
               „14 (4)
               
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2011 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2011 m. birželio 6 d.
      
         
            Tarybos vardu
         
         
            Pirmininkas
         
         RÉTHELYI M.
      
   
   
      (1)  OL L 63, 2009 3 7, p. 1.
   
      (2)  OL L 256, 1987 9 7, p. 1.
   
      (3)  Iki 2011 m. birželio 30 d. autonomiškai sustabdytas muito taikymas nespalvoto arba kito vienspalvio vaizdo monitoriams, kurie pagaminti taikant skystųjų kristalų vaizduoklių technologiją ir kuriuose yra arba skaitmeninė vaizdo signalo (DVI) jungtis, arba analoginė vaizdo signalo (VGA) jungtis, arba abi, kurių ekrano įstrižainės ilgis ne didesnis kaip 77,5 cm (t. y. 30,5 colio), kurių ekrano kraštinių santykis yra 1:1, 4:3, 5:4 arba 16:10, kurių vaizdo elementų (taškų) skiriamoji geba didesnė kaip 1,92 mega vaizdo elementų ir kurių taško žingsnis ne didesnis kaip 0,3 mm. (TARIC kodas 8528591010)“;
   
      (4)  Iki 2011 m. birželio 30 d. autonomiškai sustabdytas muito taikymas spalvoto vaizdo monitoriams, kurie pagaminti taikant skystųjų kristalų vaizduoklių technologiją, kurių ekrano įstrižainės ilgis ne didesnis kaip 55,9 cm, (t. y. 22 coliai), o ekrano kraštinių santykis 1:1, 4:3, 5:4 arba 16:10. (TARIC kodas 8528594040).“